Τζορτζ Μάικλ

Βιογραφία

Ο Τζορτζ Μάικλ γεννήθηκε στο Λονδίνο (25/06/1963) , και βαπτίσθηκε Χριστιανός Ορθόδοξος, με το όνομα Γεώργιος - Μιχαήλ  Κυριάκος Παναγιώτου. Ο πατέρας του Κυριάκος Παναγιώτου ήταν Κύπριος εστιάτορας και πρώην αστυνομικός που μετακόμισε στο Λονδίνο προς τα τέλη της δεκαετίας του 1950 ,   και η μητέρα του, Λέσλι Χάρισον (1937-1997) Αγγλίδα χορεύτρια. 
Οι πρώτες μουσικές επιτυχίες του ήταν με το μουσικό δίδυμο Wham!, το οποίο δημιούργησε μαζί με τον Άντριου Ρίτζλεϊ το 1981. Ο πρώτος δίσκος του συγκροτήματος Fantastic έφτασε στο Νο. 1 του Ηνωμένου Βασιλείου το 1983, όπως και ο επόμενος, Make it Big το 1984, ο οποίος περιλάμβανε και το σόλο τραγούδι του Τζορτζ Μάικλ, Careless Whisper , το οποίο έφτασε στο Νο. 1 σε 25 χώρες. Επίσης, ήταν μέλος του συγκροτήματος BandAid, το οποίο τραγούδησε το Do They Know It's Christmas?. Οι Wham! διαλύθηκαν το 1986 και από τότε ο Τζορτζ Μάικλ ακολούθησε σόλο καριέρα. Ο πρώτος σόλο δίσκος του, Faith, που κυκλοφόρησε το 1987, έχει πουλήσει περισσότερα από 20 εκατομμύρια αντίτυπα παγκοσμίως. Ο Τζορτζ Μάικλ έφτασε 7 φορές στην κορυφή των Βρετανικών τσαρτ και 8 φορές στο Billboard Hot 100 των ΗΠΑ. 
Κατά τη διάρκεια της 35ετούς καριέρας του, κέρδισε πολυάριθμα μουσικά βραβεία, συμπεριλαμβανομένων έξι Βραβείων Brit, πέντε MTV Video Music Awards, ενός βραβείου MTV Europe Music Awards , τεσσάρων Αμερικανικών Μουσικών Βραβείων (American Music Awards) και δύο Βραβείων Γκράμι. κ.α. Το 2004, η Ακαδημία Ραδιοφώνου ανακοίνωσε ότι ο Τζορτζ Μάικλ ήταν ο καλλιτέχνης του οποίου τα τραγούδια παίχθηκαν περισσότερο στο βρετανικό ραδιόφωνο την περίοδο 1984-2004. Κατά τα έτη 2006, 2007, 2008 ο Τζορτζ Μάικλ πραγματοποίησε παγκόσμια περιοδεία με την ονομασία 25 Live tour.
Ο Τζόρτζ Μάικλ , είχε συνεργαστεί και τραγουδήσει και με άλλους διεθνούς φήμης καλλιτέχνες όπως : Whitney Houston , Elton John , Robbie Williams , Jannet Jackson , Mary J. Blige , Bono (U2) , Paul McCartney , Madonna , Beyoncé , Band Aid, Aretha Franklin , Queen , Boy George , Adele , Luciano Pavarotti, David Bowie , Annie Lennox , Stevie Wonder , Ray Charles , Tony Bennett  κ.α.    
Στις 14 Μαρτίου 2014 κυκλοφόρησε το τελευταίο άλμπουμ του με τίτλο Symphonica, το οποίο έκανε ντεμπούτο στην πρώτη θέση του Ηνωμένου Βασιλείου.

Προσωπική Ζωή

Το 1979 , είχε ανακοινώσει στον στενό φιλικό του κύκλο ότι ήταν bisexual , κάτι που είχε παραμείνει κρυφό απ'όλους ένω το 1998, όπου ο Τζορτζ Μάικλ ανακοίνωσε ότι ήταν ομοφυλόφιλος μετά τη σύλληψή του, στις 7 Απριλίου, για άσεμνη συμπεριφορά σε δημόσια τουαλέτα στο Λος Άντζελες. Το 2006, συνελήφθη πρώτη φορά για κατοχή παράνομων ουσιών (Φαρμάκων) , κατηγορίας C. Στις 24 Αυγούστου 2010 παραδέχθηκε ότι οδηγούσε υπό την επήρεια ουσιών και στις 14 Σεπτεμβρίου καταδικάστηκε σε 8 εβδομάδες φυλάκισης, πρόστιμο και πενταετή απαγόρευση οδήγησης. Απελευθερώθηκε στις 11 Οκτωβρίου, μετά από τέσσερις εβδομάδες φυλάκισης , παράλληλα προσφέροντας κοινωνικό έργο. Το 2011, ο Τζορτζ Μάικλ παραλίγο να πεθάνει από πνευμονία και νοσηλεύτηκε σε νοσοκομείο της Βιέννης.

Θάνατος

Σύμφωνα με τον παραγωγό του, ο Τζορτζ Μάικλ άφησε την τελευταία του πνοή στο σπίτι του στο Γκόρινγκ του Οξφορντσάιρ της Αγγλίας, σε ηλικία 53 ετών , στις 25 Δεκεμβρίου 2016. Σύμφωνα με το πόρισμα του ιατροδικαστή, πέθανε από φυσικά αιτία, καθώς έπασχε από μυοκαρδιοπάθεια, μυοκαρδίτιδα και ηπατική στεάτωση (λιπώδες ήπαρ). Κηδεύτηκε τρεις μήνες μετά τον θάνατο του, στις 29 Μαρτίου 2017, στο κοιμητήριο Highgate West του βόρειου Λονδίνου.
Η Περιουσία του ανέρχεται πάνω από 200.000.000$ , και θεωρείται από τους πλουσιότερους Βρετανούς Καλλιτέχνες.

Πολιτική και Φιλανθρωπικές Ενέργειες

Ο Τζορτζ Μάικλ είχε πολιτική δράση και κυρίως αριστερά και κεντρώα πολιτικά φρονήματα. Μάλιστα είχε συμμετάσχει στον αγώνα των ανθρακωρύχων το 1984-1985, υποστηρίζοντάς τους ανοιχτά. Τότε ο Τζορτζ Μάικλ έδωσε μια συναυλία για τον αγώνα των ανθρακωρύχων, στην οποία παρουσίασε και το τραγούδι που είχε γράψει ειδικά για αυτούς. Το 2002 , είχε αντισταθεί σθεναρά κατά του πολέμου στο Ιράκ , επικρίνοντας σφοδρά τον Τζόρτζ Μπούς , και τον τότε Βρετανό Πρωθυπουργό Τόνι Μπλερ , και δημιουργώντας το τραγούδι ''Shoot the Dog''. Ενώ  επέκρινε και την πολιτική κατάσταση στις Ηνωμένες Πολιτείες εκείνη την περίοδο.  
Το 1984 , είχε συμμετάσχει στο Band Aid 1984 , με το τραγούδι ''Do They Know It's Christmas ?'' , μαζί με τους : Bono , Sting , Boy George , Paul McCartney , Freddie Mercury , David Bowie , Adam Clayton , Annie Lennox και τον Paul Young. Τα χρήματα που συγκεντρώθηκαν στάλθηκαν στην Αφρική για Βοήθεια.  
ο Τζορτζ Μάικλ ήταν , ακτιβιστής των δικαιωμάτων της LGBTQ Κοινότητας , ακτιβιστής των δικαιωμάτων των Αναπήρων , ενώ ήταν και ακτιβιστής των ανθρωπίνων δικαιωμάτων. 
Σημαντικό είναι να αναφερθεί ότι είχε κάνει τεράστιες φιλανθρωπικές πράξεις ανα τον κόσμο , υποστηρίζοντας οικονομικά ιδρύματα και ερευνητικά κέντρα για την καταπολέμηση του AIDS , δίνοντας πολύ μεγάλα ποσά από την περιουσία του , δωρίζοντας πνευματικά δικαιώματα από τα τραγούδια του , και βοηθώντας κόσμο με προβλήματα , κάτι που δεν κοινοποιούσε ποτέ δημοσίως , παρά μόνον αποκαλύφθηκαν μετά θάνατον.